Babelscape/SREDFM huggingface dataset:
Έλεν Κέλερ

Η Έλεν Άνταμς Κέλερ (αγγλικά: "Helen Adams Keller", 27 Ιουνίου 1880 - 1 Ιουνίου 1968) ήταν αμερικανίδα συγγραφέας, ακτιβίστρια και λέκτορας. Ήταν το πρώτο τυφλό άτομο που κέρδισε το πτυχίο Bachelor of Arts. Η ιστορία της Κέλερ και της δασκάλας της, Άννα Σάλιβαν, έγινε διάσημη από την αυτοβιογραφία της Κέλερ, "Η ιστορία της ζωής μου", και από τις προσαρμογές της στο θέατρο και στον κινηματογράφο. Η γενέτειρά της στη Δυτική Τασκούμπια, της Αλαμπάμα, είναι πλέον μουσείο και χορηγεί μια ετήσια «Ημέρα Έλεν Κέλερ». 

H Κέλερ είχε κάνει πολλά ταξίδια και ήταν ειλικρινής στις πεποιθήσεις της. Μέλος του Σοσιαλιστικού Κόμματος της Αμερικής και των Βιομηχανικών Εργαζομένων του Κόσμου, αγωνίστηκε για την ψήφο των γυναικών, τα εργασιακά δικαιώματα, τον σοσιαλισμό, τον αντιμιλιτισμό και άλλα παρόμοια αιτήματα.
Ονέιν Ταχί

Ο Ονέιν Ταχί (πλήρες όνομα: Onneyn (Morris) Tahi, 1918 - 1998) ήταν υπηρεσιακός Πρόεδρος του Βανουάτου το 1989.
Ουόλτερ Λίνι

Ο Ουόλτερ Λίνι ("Walter Hadye Lini", 1942 - 21 Φεβρουαρίου 1999) ήταν Αγγλικανός ιερέας και ο πρώτος πρωθυπουργός του Βανουάτου.
Φρέντερικ Καρλομουάνα Τιμακάτα

Ο αιδεσιμότατος Φρέντερικ Καρλομουάνα Τιμακάτα (Rev. Frederick "Fred" Karlomuana Timakata, 1937 - 21 Μαρτίου 1995) ήταν υπηρεσιακός Πρόεδρος του Βανουάτου το 1984 και έπειτα πρόεδρος από τις 30 Ιανουαρίου 1989 ως τις 30 Ιανουαρίου 1994. Νωρίτερα είχε διατελέσει πρόεδρος του κοινοβουλίου, από το 1983 ως το 1987.
Ζαν Μαρί Λεγιέ Λενελγκάου

Ο Ζαν Μαρί Λεγιέ Λενελγκάου (Jean-Marie Léyé Lenelgau, 1932 – 9 Δεκεμβρίου 2014) ήταν ο πρώτος γαλλόφωνος Πρόεδρος του Βανουάτου από τις 2 Μαρτίου 1994 ως τις 2 Μαρτίου 1999.
Κλάους φον Στάουφενμπεργκ

Ο Κλάους Φίλιπ Μαρία Σενκ Κόμης του Στάουφενμπεργκ ("Claus Philipp Maria Schenk Graf von Stauffenberg", 15 Νοεμβρίου 1907 - 21 Ιουλίου 1944) ήταν αξιωματικός του Γερμανικού Στρατού (Βέρμαχτ), αριστοκρατικής καταγωγής και ο αποφασιστικός μοχλός της συνωμοσίας της 20ής Ιουλίου 1944, η οποία απέβλεπε στη δολοφονία του Αδόλφου Χίτλερ και την κατάληψη της εξουσίας στη Γερμανία.

thumb|right|200px|Προτομή του Κλάους φον Στάουφενμπεργκ
Δήμος Κυπρίνου

Ο Δήμος Κυπρίνου ήταν δήμος του νομού Έβρου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 - 2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ορεστιάδας. Βρισκόταν στο βορειοδυτικό τμήμα του νομού. Ο δήμος είχε (πραγματικό) πληθυσμό 2915 κατοίκους και καταλάμβανε έκταση 97.194 στρεμμάτων. Έδρα του ήταν ο Κυπρίνος.
Μπάαρλε-Χέρτογκ

<br>
Το Μπάαρλε-Χέρτογκ είναι δήμος του Βελγίου, ο οποίος βρίσκεται στα βόρεια της χώρας και ανήκει στην επαρχία της Αμβέρσας. Στις αρχές του 2006 ο πληθυσμός της πόλης ήταν 2.306 κατ. και η έκτασή της 7,48 τ.χλμ.

Χαρακτηριστικό του Μπάαρλε-Χέρτογκ είναι τα πολύπλοκα σύνορα του με το Μπάαρλε-Νάσσαου, το όποιο είναι πόλη της Ολλανδίας. Ουσιαστικά το Μπάαρλε-Χέρτογκ βρίσκεται σε ένα περίκλειστο έδαφος του Βελγίου, το οποίο είναι περιτριγυρισμένο από ολλανδική έκταση, λίγα μόνο χιλιόμετρα βόρεια από τα βελγο-ολλανδικά σύνορα. Η έκταση που ανήκει στο Βέλγιο δεν είναι ενιαία, αλλά αποτελείται από 24 χωριστά τμήματα γης, πράγμα που κάνει τα σύνορα μέσα στην πόλη ιδιαίτερα περίπλοκα. Πολλές φορές τα σύνορα περνούν και μέσα από τα σπίτια χωρίζοντας τα ανάμεσα στις δύο χώρες.

Υπήρχε περίοδος κατά την οποία, σύμφωνα με την ολλανδική νομοθεσία, τα εστιατόρια έπρεπε να κλείνουν νωρίς το βράδυ. Για κάποια εστιατόρια της περιοχής όμως, μέσα από τα οποία περνούσαν τα σύνορα, αυτό απλώς σήμαινε πως οι πελάτες θα έπρεπε να μετακινηθούν στα τραπέζια που βρίσκονταν στη βελγική πλευρά του καταστήματος. Το 2020, τα αυστηρότερα μέτρα που έλαβε το Βέλγιο σε σύγκριση με την Ολλανδία σε ό,τι αφορά την αντιμετώπιση της εξάπλωσης του κορονοϊού, οδήγησαν σε μια κατάσταση που άλλα καταστήματα έμεναν κλειστά και άλλα, σε απόσταση λίγων μέτρων, να παραμένουν ανοιχτά. Ένα κατάστημα μάλιστα που βρίσκεται ακριβώς πάνω στα σύνορα, τοποθέτησε κορδέλα στη μέση αποκλείοντας την πρόσβαση στη βελγική πλευρά.
Μπισλάμα

Η Μπισλάμα (Bislama) είναι κρεολική γλώσσα, μία από τις τρεις επίσημες γλώσσες του Βανουάτου. Είναι η πρώτη γλώσσα πολλών από τους "Urban ni-Vanuatu" (αστούς, οι οποίοι ζουν στην Πορτ Βίλα και στη Λουγκανβίλ ), και δεύτερη για τους κατοίκους στην υπόλοιπη χώρα. Ο εθνικός ύμνος του κράτους, το "Yumi, Yumi, Yumi", είναι γραμμένος στη γλώσσα Μπισλάμα. Περισσότερο από το 95% των λέξεων στην Μπισλάμα προέρχονται από την αγγλική γλώσσα. Οι υπόλοιπες είναι συνδυασμός δεκάδων λέξεων της γαλλικής και κάποιες άλλες, ειδικά αυτές που αφορούν την ονοματοδοσία των ζώων και φυτών στο Βανουάτου, έχουν κληροδοτηθεί στη γλώσσα αυτή από διάφορες γλώσσες του Βανουάτου. Η εν λόγω γλώσσα μπορεί να περιγραφεί ως μία γλώσσα με αγγλικό λεξιλόγιο και Αυστραλονησιακή γραμματική.
Σατόσι Τατζίρι

Ο Σατόσι Τατζίρι ("田尻 智", 28 Αυγούστου 1965) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία του franchise "Πόκεμον", ιδρυτής της εταιρείας ανάπτυξης βιντεοπαιχνιδιών, Game Freak. Ο Τατζίρι εργάστηκε, επίσης, και σε spin-offs του "Mario" και του "The Legend of Zelda".
Βασίλειο της Σικελίας

Το Βασίλειο της Σικελίας, με έτος ίδρυσης το 1130, υπό τον Ροζέ Β΄ ντε Ωτβίλ (μέσω της ένωσης της Κομητείας της Σικελίας και του Δουκάτου της Απουλίας) και διάρκεια έως τις αρχές του 19ου αιώνα με λιγότερη ή περισσότερη κυβερνητική ανεξαρτησία (την οποία διαφύλασσε μέσω της παρουσίας του Κοινοβούλιο το οποίο είχε έδρα το Παλέρμο), θεωρείται από αρκετούς ειδικούς ως το πρότυπο ενός σύγχρονου ευρωπαϊκού κράτους.
Ντέιβ Χάρντινγκ

O Ντέιβ Χάρντινγκ ("Dave Harding") είναι παλαίμαχος διεθνής ποδοσφαιριστής που αγωνιζόταν στη μεσαία γραμμή και μέλος της Εθνικής Αυστραλίας που συμμετείχε στο Μουντιάλ του 1974 στα γήπεδα της Δυτικής Γερμανίας.
Ερλ Τάπερ

Ο Ερλ Τάπερ ("Earl Silas Tupper", 28 Ιουλίου 1907 - 5 Οκτωβρίου 1983) ήταν Αμερικανός επιχειρηματίας, εφευρέτης των κλεισμένων αεροστεγώς πλαστικών δοχείων για αποθήκευση τροφίμων, που φέρουν το όνομά του.
Παλλαντίδες

Στην ελληνική μυθολογία με το συλλογικό όνομα Παλλαντίδες (Παλλαντίδαι) είναι γνωστοί οι 50 γιοί του Αθηναίου άρχοντα Πάλλαντα, του γιου του Πανδίονα. Οι Παλλαντίδες επανεστάτησαν εναντίον του Θησέα, τον οποίο θεωρούσαν ως σφετεριστή του θρόνου των Αθηνών. Είχαν την ελπίδα ότι ο Θησέας δεν θα επέστρεφε ποτέ από την Κρήτη και φιλοδοξούσαν ότι σε μία τέτοια περίπτωση θα κατελάμβαναν τη βασιλεία μετά τον θάνατο του θείου τους Αιγέα. Μετά την επιστροφή του Θησέα οι Παλλαντίδες του έστησαν ενέδρα, αλλά ο κήρυκας του Θησέα Λέως τον πληροφόρησε για τα σχέδια των Παλλαντιδών και την ενέδρα. Τότε ο Θησέας τους πρόλαβε στήνοντάς τους αυτός ενέδρα. Οι Παλλαντίδες ηττήθηκαν και πολλοί, μαζί και ο πατέρας τους, σκοτώθηκαν. Ωστόσο ο Θησέας συμφιλιώθηκε με τους υπόλοιπους και πάντρεψε τον γιο του Ιππόλυτο με την αδελφή των Παλλαντιδών Αρικία, ενώνοντας με τον τρόπο αυτό τους Αθηναίους με τους Παλληνείς.
Παλικοί

Στην ελληνική μυθολογία με το όνομα Παλικοί είναι γνωστοί δύο δίδυμοι θεοί των Σικελών. Για τους Παλικούς ο τραγικός ποιητής Αισχύλος γράφει ότι λατρεύονταν ως δίδυμα παιδιά του Δία και της Νύμφης Θαλείας, θυγατέρας του θεού Ηφαίστου και της Αίτνας. Σε αυτή τη γενεαλογία είχαν και μία αδελφή, την Παλίκη. Σύμφωνα με άλλη παράδοση, πατέρας τους ήταν ο Σικελός θεός Αδριανός.

Οι πιστοί τους θεωρούσαν ότι οι Παλικοί είχαν μαντικές ικανότητες και δίπλα στον βωμό τους υπήρχε μαντείο. Τους θεωρούσαν επίσης προστάτες της γεωργίας και των ναυτιλλομένων.
Γιαννάκης Καπούτσης

Ο Γιαννάκης Καπούτσης ήταν αγωνιστής της επανάστασης του 1821.
Bulgari

Κατάστημα Bvlgari στο [[Μιλάνο]]
Ο Bulgari (προφέρεται "Μπούλγκαρι") είναι ιταλικός οίκος μόδας, με πολυετή ιστορία στην παραγωγή κοσμημάτων και παρόμοιων ειδών πολυτελείας. Το λογότυπό του είναι πάντα στα κεφαλαία, ενώ το γράμμα U αντικαθίσταται με το V, σύμφωνα με τον αρχαίο ρωμαϊκό τρόπο γραφής (BVLGARI).

Τα προϊόντα του οίκου περιλαμβάνουν κοσμήματα, αρώματα, ρολόγια χειρός, γυαλιά ηλίου, τσάντες και άλλα αξεσουάρ, που απευθύνονται τόσο σε άνδρες όσο και σε γυναίκες. Παράλληλα απευθύνονται σε ανθρώπους υψηλών εισοδημάτων, καθώς πρόκειται για μία εκ των ακριβότερων επιχειρήσεων του είδους της.
Μπιλ Νίκολσον

thumb|right|Μπιλ Νίκολσον

Ο Μπιλ Νίκολσον ("William Edward "Bill" Nicholson", 26 Ιανουαρίου 1919 - 23 Οκτωβρίου 2004) ήταν Άγγλος ποδοσφαιριστής και προπονητής. Υπήρξε ένας από τους μεγαλύτερους προπονητές που ανέδειξε ποτέ το βρετανικό ποδόσφαιρο.
Δαλιδά

Η Δαλιδά (Κάιρο 17 Ιανουαρίου 1933 - Παρίσι 3 Μαΐου 1987) ήταν Γαλλίδα τραγουδίστρια, χορεύτρια και ηθοποιός. Έχει ηχογραφήσει σε περισσότερες από 10 γλώσσες, ήταν η πρώτη τραγουδίστρια που έλαβε διαμαντένια απονομή δίσκου στην ιστορία της μουσικής και από το 1955 μέχρι το 1986 είχε κάνει 55 χρυσούς δίσκους μόνο στη Γαλλία. Έδωσε τέλος στη ζωή της το 1987, όταν ήταν μόλις 54 ετών. Θεωρείται η σπουδαιότερη τραγουδίστρια στην Αίγυπτο και μία από τις πιο σημαντικές τραγουδίστριες παγκοσμίως του προηγούμενου αιώνα. Μέχρι σήμερα έχουν κυκλοφορήσει πολλές ταινίες και ντοκιμαντέρ σχετικά με τη ζωή της και το θρύλο της.
Τίτος Μαγιορέσκου

Ο Τίτος Μαγιορέσκου ("Titu Liviu Maiorescu", 15 Φεβρουαρίου 1840 – 18 Ιουνίου 1917) ήταν Ρουμάνος πολιτικός, καθηγητής Πανεπιστημίων και συγγραφέας. 

Γεννήθηκε στην Κραϊόβα το 1840 και πέθανε στο Βουκουρέστι το 1917. Μετά τις πανεπιστημιακές του σπουδές διορίστηκε αρχικά καθηγητής φιλολογίας στο Πανεπιστήμιο του Ιασίου (1862) και από το 1884-1909 στο Πανεπιστήμιο του Βουκουρεστίου. Υπήρξε ένας από τους κύριους παράγοντες του συντηρητικού κόμματος και επανειλημμένα ανέλαβε υπουργός Παιδείας και Δικαιοσύνης, μέχρι το 1913 οπότε ανέλαβε Πρωθυπουργός, θέση που διατήρησε μέχρι το 1914.

Ως πρωθυπουργός συνυπέγραψε τη Συνθήκη Βουκουρεστίου (1913), ενώ τον ίδιο χρόνο ανανέωσε συνθήκη της Ρουμανίας με τις κεντρικές Αυτοκρατορίες. Με το ξέσπασμα του Α΄ Παγκόσμιου Πολέμου ο Μαγιορέσκου συνέστησε τη πλήρη ουδετερότητα της Χώρας του.

Ο Τίτος Μαγιορέσκου δεν ήταν μόνο ένας δεινός ρήτορας, αλλά και ένας σπουδαίος συγγραφέας, από τους καλύτερους της νεότερης Ρουμανίας. Σπουδαία έργα του είναι η «Κριτική», η «Λογική», η «Ρουμανική ποίηση» κ.ά., τα οποία διακρίνονται για τη σαφήνεια και το κομψό ύφος τους.
Κέολ του Ουέσσεξ

Ο Κέολ του Ουέσσεξ ("Ceol of Wessex"), βασιλιάς του Ουέσσεξ (592 - 597) μέλος του Οίκου του Ουέσσεξ ήταν γιος του Κάθα, μικρότερου γιου του Κίνρικ του Ουέσσεξ. Σύμφωνα με το Αγγλοσαξωνικό χρονικό η βασιλεία του ξεκίνησε από το 591 αλλά την πραγματική εξουσία ανέλαβε την επόμενη χρονιά όταν συνέτριψε σε μάχη τον θείο του Κιούλιν του Ουέσσεξ στην μάχη στο Οντίν Μπάρου στο Γουιλσάιρ στερώντας τον θρόνο από τον νόμιμο κληρονόμο Κάθγουιν του Ουέσσεξ. Μετά από βασιλεία 5 ετών ο Κέολ πέθανε (597) και ο θρόνος πέρασε στον αδελφό του Κέολγουλφ επειδή σύμφωνα με το Σαξονικό έθιμο ο γιος και διάδοχος του Κινεγκίλς ήταν ακόμα πολύ μικρός να κληρονομήσει τον θρόνο. Ο Ράιτ και ο Τζάκσον βρήκαν το 1967 στο Γρόξετερ λίθο με Κέλτικη επιγραφή που χρονολογείται στο 460 - 475 με την φράση : "Κίνρικ γιος του Μακι-Κολίν γιου του Χόλλυ". Τα ονόματα της επιγραφής είναι Ιρλανδικά ενώ ο Μακι-Κολίν συνδέεται με τον Κέολ, μερικοί ιστορικοί υποθέτουν ότι η οικογένεια του ήταν αντίπαλη οικογένεια με Κέλτικη καταγωγή η οποία διεκδικούσε τον θρόνο από τους Σάξονες του Κιούλιν.
Κιούλιν του Ουέσσεξ

Ο Κιούλιν του Ουέσσεξ ("Ceawlin of Wessex", ... - 593) ήταν βασιλιάς του Ουέσσεξ (560 – 592), γιος του Κινρίκ, εγγονός του Κέρντικ και ο τρίτος βασιλιάς από τον Οίκο του Ουέσσεξ. Ανήκαν στην πρώτη ομάδα των Σαξόνων που εισέβαλαν στην Αγγλία. Επί της βασιλείας του, το Ουέσσεξ έγινε ένα ισχυρό Αγγλοσαξονικό βασίλειο. Πέθανε έναν χρόνο μετά την εκθρόνιση του από τον ανιψιό του Κεόλ, ενώ αναφέρεται ότι είχε σαν γιους τους Κάθα και Κάθγουιν του Ουέσσεξ.

Από την μάχη του Μονς Μπαντόνικους (Βαδονικό όρος), όπου νίκησαν οι Σάξονες (550), οι γηγενείς Άγγλοι άρχισαν να χάνουν σταδιακά τον έλεγχο που είχαν στο νησί: σταδιακά τα επόμενα 25 χρόνια πέρασε κάτω από τον έλεγχο των Σαξόνων κατακτητών. Οι κυριότερες πηγές για εκείνη την εποχή είναι τα Αγγλοσαξονικά χρονικά, που γράφτηκαν την εποχή του βασιλιά του Ουέσσεξ Αλφρέδου του μέγα (890), περιλαμβάνοντας όλες τις προφορικές και γραπτές παραδόσεις που σώθηκαν από τους προηγούμενους αιώνες. Μία δεύτερη πηγή ήταν η λίστα των Δυτικών Σαξόνων βασιλέων, όπου βρίσκουμε το όνομα και το χρονικό διάστημα που βασίλεψε ο καθένας. Σύμφωνα με τα Αγγλοσαξονικά χρονικά, το βέβαιο είναι ότι ο Κερντίκ με τον γιο του Κινρίκ αποβιβάστηκαν στην Αγγλία το 495.
Πάνδαρος

Στην ελληνική μυθολογία με το όνομα Πάνδαρος (που δεν πρέπει να συγχέεται με τον Πανδάρεω) είναι γνωστός ένας γιος του ήρωα Λυκάονα του Τρώα. Ο Λυκάων σκοτώθηκε από τον Αχιλλέα στον Τρωικό Πόλεμο. Ο Πάνδαρος είχε διδαχθεί από τον ίδιο τον θεό Απόλλωνα την τέχνη της τοξοβολίας. Παρά τις συμβουλές του πατέρα του, ήρθε στην Τροία από την πατρίδα του, την πόλη Ζέλεια, για να συμμετάσχει στον Τρωικό Πόλεμο, όπου αναφέρεται ("Ιλιάδα", Δ) ότι προσπάθησε να σκοτώσει με δόλιο τρόπο τον Μενέλαο κατά τη μονομαχία του με τον Πάρι. Ο Μενέλαος τραυματίσθηκε από το βέλος του Πανδάρου, αλλά όχι θανάσιμα. Στη συνέχεια, ο Πάνδαρος πολέμησε εναντίον του Διομήδη, τον τραυμάτισε επίσης, έκανε τον ηνίοχο του Αινεία, αλλά τελικώς έχασε αργότερα τη ζωή του από το ακόντιο του Διομήδη, το οποίο του διατρύπησε το πρόσωπο και του απέκοψε τη γλώσσα. Ο πατέρας του Πανδάρου, ο Λυκάων, σκοτώθηκε επίσης στον Τρωικό Πόλεμο (από τον Αχιλλέα).

Μόνος αδελφός του Πανδάρου ήταν ο Ιάπυξ ο θεραπευτής, ένας από τους Αινειάδες.
Κάρπαθος Ι (ακταιωρός)

Κάρπαθος Ι (ακταιωρός) - Α/Κ 561
Ακταιωρός (ML) τύπου FAIRMILE ‘B’.
Πρώην ML 56.

Παραχωρήθηκε από το Βρετανικό Ναυτικό το 1945. Μία από τις 15 ακταιωρούς (ML) τύπου FAIRMILE ‘B’.
Εκτόπισμα : 65ΤΝ – Διαστάσεις : 112Χ18Χ9 Πόδια – Ιπποδ. : 1200HP – διπλέλικο – Ταχύτητα : 18 κόμβους (καύσιμο βενζίνη) – Οπλισμός : 1 πυροβόλο 40 χιλιοστών, 2 πυροβόλα 20 χιλιοστών, 4 πυροβόλα. Συμμετείχε στον εμφύλιο στις επιχειρήσεις στα χωριά ‘ΕΡΑΤΕΙΝΗ’, ‘ΤΟΛΟΦΩΝΑ’ και ‘ΠΑΝΟΡΜΟ’ εναντίον των Κομμουνιστών. Καθώς επίσης στις επιχειρήσεις στον ορμο Ιτέας στις 23/10/1947 εναντίον 250 Κομμουνιστών.

Ιδίου τύπου πλοία:Δολιανά, Τήλος, Κως ΙΙΙ’, ‘Κάσος ΙΙ',Καστελόριζο, Δομοκός, Κάρπαθος Ι, ‘Δοξάτο’, ‘Δράμα’, 'Ελεύθερον’, ‘Χάλκη Ι’, 'Καρπενήσι’, ‘ΤΣΑΤΑΛΤΖΑ’, ‘Καλαμπάκα’ και ‘Νίσυρος ΙΙ'

Από τα σκάφη αυτά τα :΄'Τήλος’, ‘Κως ΙΙΙ’, ‘Κάσος ΙΙ', ’Δολιανά’, , ‘Δομοκός’, ‘ΚΑΣΤΕΛΟΡΙΖΟ’και ‘Κάρπαθος Ι’, επεστράφησαν κατά τα έτη 1951-1952. Τα : ‘Δοξάτο’, ‘Δράμα’, 'Ελεύθερον’, ‘Χάλκη Ι’, 'Καρπενήσι’ και ‘ΤΣΑΤΑΛΤΖΑ’ επεστράφησαν κατά τα έτη 1959-1960. Τα : ‘Καλαμπάκα’ και ‘Νίσυρος ΙΙ' επεστράφησαν το 1964.
Ποδαλείριος

Στην ελληνική μυθολογία, ο Ποδαλείριος (< "πούς" + "λείριον" (κρίνος, νάρκισσος), "αυτός που έχει ευαίσθητα ή ωραία πόδια") ήταν γιος του Ασκληπιού και της Ηπιόνης, αδελφός του Μαχάονα. Ήταν γνωστός γιατρός από την Τρίκκη της Θεσσαλίας, προστάτης της «επιμελουμένης τα εσωτερικά νοσήματα» Ιατρικής, δηλαδή της σημερινής Παθολογίας. Αντιθέτως, ο Μαχάων ήταν προστάτης της Χειρουργικής.

Τα δυο αδέλφια συμμετείχαν στον Τρωικό Πόλεμο. Στην Ιλιάδα (Β 733) αναφέρονται ως αρχηγοί των κατοίκων της Τρίκκης, της Οιχαλίας και της Ιθώμης. Προσέφεραν πολλές υπηρεσίες στους Αχαιούς, περιποιούμενοι τους ασθενείς και τραυματίες με «επωδάς», εσωτερικά και εξωτερικά φάρμακα από βότανα και με χειρουργικές επεμβάσεις.
Φράνσις Φορντ Κόπολα

Ο Φράνσις Φορντ Κόπολα (αγγλικά: "Francis Ford Coppola") είναι Αμερικανός σκηνοθέτης, σεναριογράφος και παραγωγός του κινηματογράφου. Ασχολείται επίσης με την οινοποιία, την έκδοση περιοδικών και τις ξενοδοχειακές επιχειρήσεις. Είναι διάσημος και πολυβραβευμένος για τη σκηνοθεσία του σε ταινίες όπως Ο Νονός και Αποκάλυψη Tώρα, οι οποίες θεωρούνται απο τις καλύτερες ταινίες όλων των εποχών.
Beat It

Το Beat It είναι τραγούδι που γράφτηκε από τον Μάικλ Τζάκσον, με παραγωγό τον Κουίνσι Τζόουνς και συμπαραγωγό τον Τζάκσον. Είναι το τρίτο single από το έκτο σόλο άλμπουμ του καλλιτέχνη, "Thriller" (1982). Κυκλοφόρησε στις 14 Φεβρουαρίου 1983 ακολουθώντας την επιτυχία των προηγούμενων singles του άλμπουμ, "The Girl Is Mine" και "Billie Jean". Το τραγούδι προωθήθηκε με μια ταινία μικρού μήκους στην οποία ο Τζάκσον ενώνει δύο συμμορίες μέσω της δύναμης του χορού. Για τις ανάγκες του τραγουδιού, ο κιθαρίστας Έντι Βαν Άλεν εκτέλεσε solo κιθάρας, αλλά η δισκογραφική του εταιρεία τού απαγόρευσε να συμμετέχει στο μουσικό βίντεο. Ο Έντι Βαν Χάλεν εμφανίστηκε στη σκηνή με τον Τζάκσον κατά την περιοδεία των αδερφών Τζάκσον, "Victory Tour". 

Σημειώνοντας εμπορική επιτυχία, το "Beat It" βραβεύτηκε με 2 Γκράμι και 2 American Music Awards, ενώ συμπεριλήφθηκε στο "Music Video Producers Hall of Fame". Μαζί με το μουσικό βίντεο του τραγουδιού συνέβαλε στο να γίνει το "Thriller" το πρώτο σε πωλήσεις άλμπουμ όλων των εποχών. Το single έγινε πλατινένιο το 1989. Το περιοδικό Rolling Stone τοποθέτησε το "Beat It" στην 337η θέση στον κατάλογο με τα 500 σημαντικότερα τραγούδια όλων των εποχών, καθώς και στην 81η θέση στον κατάλογο των 100 καλύτερων τραγουδιών κιθάρας. 

Στο διάστημα μετά την κυκλοφορία του, το "Beat It" έχει διασκευαστεί από αρκετούς καλλιτέχνες, όπως το ροκ συγκρότημα Fall Out Boy, το χιπ χοπ συγκρότημα The Black Eyed Peas με φωνητικά της Fergie, και τον "Weird Al" Yankovic (ο τελευταίος σε εκτέλεση-παρωδία). Το τραγούδι χρησιμοποιήθηκε σε εκστρατεία κατά της οδήγησης υπό την επήρεια μέθης από την Εθνική Επιτροπή Ασφάλειας των ΗΠΑ.
Κινεγκίλς του Ουέσσεξ

Ο Κινεγκίλς του Ουέσσεξ ("Cynegils", ... - 642) βασιλιάς του Ουέσσεξ (611 – 642) από τον Οίκο του Ουέσσεξ ήταν γιος του βασιλιά Κέολ του Ουέσσεξ γιου του Κάθα και εγγονού του Κίνρικ του Ουέσσεξ, διάδοχος του θείου του Κέολγουλφ του Ουέσσεξ. Ο Κινεγκίλς θεωρείται ότι ήταν παραδοσιακά βασιλιάς του Ουέσσεξ αλλά φαίνεται ότι τα 7 οικογενειακά βασίλεια που ονομάστηκαν "Επταρχία" δεν είχαν σχηματιστεί ακόμα στην περίοδο της ζωής του. Το βασίλειο το οποίο ονομάστηκε αργότερα Ουέσσεξ σχηματίστηκε από τις κομητείες του Χαμσάιρ, του Σόμερσετ, και του Γουιλσάιρ. Το Αγγλοσαξωνικό χρονικό αναφέρει ότι το βασίλειο του Κινεγκίλς βρισκόταν στα βόρεια του Τάμεση, επεκτάθηκε στο Γκλόστερσαιρ, στο Οξφορντσάιρ και στο Μπέρκσαϊρ με το Ντόρτσεστερ σαν μια από τις κύριες βασιλικές θέσεις, η περιοχή αποτελούσε τον πυρήνα για την δημιουργία των βασιλείων του Ουέσσεξ και της Μερκίας.
Καρπενήσι (ακταιωρός)

Καρπενήσι (ακταιωρός) - Α/Κ 867
Ακταιωρός (ML) τύπου FAIRMILE ‘B’.
Πρώην ‘ML 867’.

Κατασκευάστηκε στα ναυπηγεία ‘Egypt – Anglo-American Nileki Taurist Co. Cairo’. Καθελκύστηκε το 1944. Ύψωση της Ελληνικής Σημαίας στις 12 Νοεμβρίου 1945 στο λιμάνι Ζέας στον Πειραιά. Μία από τις 15 ακταιωρούς (ML) τύπου FAIRMILE ‘B’.

Ιδίου τύπου πλοία:Δολιανά, Τήλος, Κως ΙΙΙ’, ‘Κάσος ΙΙ',Καστελόριζο, Δομοκός, Κάρπαθος Ι, ‘Δοξάτο’, ‘Δράμα’, 'Ελεύθερον’, ‘Χάλκη Ι’, 'Καρπενήσι’, ‘ΤΣΑΤΑΛΤΖΑ’, ‘Καλαμπάκα’ και ‘Νίσυρος ΙΙ'

Από τα σκάφη αυτά τα :΄'Τήλος’, ‘Κως ΙΙΙ’, ‘Κάσος ΙΙ', ’Δολιανά’, , ‘Δομοκός’, ‘ΚΑΣΤΕΛΟΡΙΖΟ’και ‘Κάρπαθος Ι’, επεστράφησαν κατά τα έτη 1951-1952. Τα : ‘Δοξάτο’, ‘Δράμα’, 'Ελεύθερον’, ‘Χάλκη Ι’, 'Καρπενήσι’ και ‘ΤΣΑΤΑΛΤΖΑ’ επεστράφησαν κατά τα έτη 1959-1960. Τα : ‘Καλαμπάκα’ και ‘Νίσυρος ΙΙ' επεστράφησαν το 1964.

Εκτόπισμα : 65ΤΝ – Διαστάσεις : 112Χ18Χ9 Πόδια – Ιπποδ. : 1200HP – διπλέλικο – Ταχύτητα : 18 κόμβους (καύσιμο βενζίνη) – Οπλισμός : 1 πυροβόλο 40 χιλιοστών, 2 πυροβόλα 20 χιλιοστών, 4 πυροβόλα.

Μαζί με το Α/Κ ΚΩΣ μεταξύ των 23-25 Φεβρ. 1948 έλαβε ενεργό μέρος στην απόκρουση επίθεσης των κομμουνιστών εναντίον του Αιγίου. Επεστράφη στο Βρετανικό Ναυτικό στη Μάλτα στις 12 Νοεμβρίου 1959.
Λευκό Ρόδο

Το Λευκό Ρόδο ήταν αντιστασιακή οργάνωση που έδρασε στη ναζιστική Γερμανία από τον Ιούνιο του 1942 μέχρι το Φεβρουάριο του 1943. Στο διάστημα αυτό, τα μέλη της, που ήταν κυρίως φοιτητές, τύπωσαν σε χιλιάδες αντίτυπα και έριξαν στο Πανεπιστήμιο του Μονάχου έξι φυλλάδια, με τα οποία προσπάθησαν να αφυπνίσουν το γερμανικό λαό και να τον ξεσηκώσουν κατά του ναζιστικού καθεστώτος.
Συνθήκη Κωνσταντινούπολης (1913)

Η Συνθήκη Κωνσταντινούπολης (1913) ήταν μια διμερής συνθήκη ειρήνης μεταξύ του Βασιλείου της Βουλγαρίας και της Οθωμανικής Αυτοκρατορίας που συνομολογήθηκε στη Κωνσταντινούπολη στις 10 Οκτωβρίου 1913.

Η Συνθήκη αυτή συνομολογήθηκε αμέσως μετά τη λήξη του Β' Βαλκανικού Πολέμου και την συνομολόγηση της Συνθήκης Βουκουρεστίου (1913), κατ' επιταγήν όμως της Συνθήκης Λονδίνου (1913) της οποίας τους όρους οι Μεγάλες Δυνάμεις θεωρούσαν κυρίαρχες.

Με τη συνθήκη αυτή η Βουλγαρία αναγκάσθηκε ν΄ αναγνωρίσει τη κυριαρχία του Σουλτάνου επί της ανατολικής Θράκης, (ανατολικά του Έβρου), συμπεριλαμβανομένης της Αδριανούπολης και των εδαφών που είχε ανακαταλάβει ο Ιτζέτ πασάς που είχε προελάσει πέραν της γραμμής Αίνου - Μηδείας (κατά τον Β' Βαλκανικό Πόλεμο).<br>
*Στο ίδιο κείμενο γίνεται αναφορά για μια Βουλγαροτουρκική συμμαχία γεγονός που είχε δημιουργήσει εύλογα φόβους για ένα νέο βαλκανικό πόλεμο.
Ιντερλίνγκουα

Η Ιντερλίνγκουα είναι μια διεθνής τεχνητή γλώσσα. Δημιουργήθηκε από το IALA (International Auxiliary Language Association «Διεθνής Ένωση Βοηθητικών Γλωσσών»), και αναπτύχθηκε μεταξύ 1937 και 1951. Είναι η δεύτερη ή τρίτη πιο ευρέως χρησιμοποιούμενη τεχνητή γλώσσα μετά την Εσπεράντο και μαζί με την Ίντο. Είναι η πιο ευρέως χρησιμοποιούμενη φυσιοκρατική τεχνητή γλώσσα, που σημαίνει πως το λεξιλόγιο, η γραμματική και άλλα χαρακτηριστικά της είναι ή προέρχονται σε μεγάλο βαθμό από φυσικές γλώσσες. Συγκεκριμένα, χρησιμοποιεί το λατινικό αλφάβητο και περιέχει πολλές ομοιότητες με Γαλλικά, Ιταλικά, Πορτογαλικά, Ισπανικά, Γερμανικά, Αγγλικά, Ρωσικά και Λατινικά. Αναπτύχθηκε με βάση μια απλή και όσο το δυνατόν συνήθη γραμματική, ενώ το λεξιλόγιό της είναι ανεπτυγμένο από ένα ευρύ φάσμα γλωσσών, καθιστώντας την εύκολη στην κατανόηση από ανθρώπους που δεν γνωρίζουν την γλώσσα, αλλά παραπλήσιές της. Επιπλέον χρησιμοποιείται για την εκμάθηση παραπλήσιων φυσικών γλωσσών.
Ιωάννης Κουκουζέλης

Ο Ιωάννης Κουκουζέλης είναι άγιος και σπουδαίος μελοποιός της Ορθόδοξης Εκκλησίας, ο οποίος έζησε τον 13ο-14ο μ.Χ. αι. Τον αποκαλούσαν επίσης "αγγελόφωνο" και "Καλλικέλαδο". Θεωρείται ο δεύτερος μεγαλύτερος μελοποιός μετά τον Ιωάννη Δαμασκηνό, και συχνά χαρακτηρίζεται ως «"Μαΐστωρ της μουσικής"».
Παντικάπαιον

[[Νόμισμα (Κέρμα)|Νόμισμα]] από το Παντικάπαιον, φέρον [[διάδημα]] και τα γράμματα "ΠΑΝ". [[2ος αιώνας π.Χ.|2ος αιώνας Π.Κ.Ε.]]
Το Παντικάπαιον (γενική: του Παντικαπαίου) ήταν σημαντική αρχαιοελληνική πόλη και λιμένας στην Ταυρική (Ταυρική Χερσόνησο), κείμενη σε λόφο (Όρος Μιθριδάτης) στη δυτική πλευρά του Κιμμέριου Βόσπορου στην έξοδο της λίμνης Μαιώτιδος (σημερινή Αζοφική θάλασσα), εκεί που σήμερα είναι η πόλη Κερτς. Ιδρυτές της πόλης θεωρούνται οι Μιλήσιοι κατά τον ύστερο 7ο-πρώιμο 6ο αιώνα Π.Κ.Ε.

Κατά τον 5ο - 4ο αιώνα Π.Κ.Ε. η πόλη έγινε έδρα των δυναστειών των Αρχαιανακτιδών και των Σπαρτοκιδών, βασιλέων του βασιλείου του Βοσπόρου όπου και ονομαζόταν ενίοτε Βόσπορος. Την εποχή εκείνη γνώρισε μεγάλη ακμή από το σιτεμπόριο που ανέπτυξε με άλλες αρχαίες ελληνικές πόλεις. Η οικονομική της πτώση κατά τον 4ο και 3ο αιώνα Π.Κ.Ε. ήταν το αποτέλεσμα αφενός οι επιδρομές των Σαρμάτων στα βόρεια και αφετέρου το άνοιγμα νέων αγορών και του αυξανόμενου ανταγωνισμού ιδίως του αιγυπτιακού σταριού. Ο τελευταίος των Σπαρτοκιδών άφησε το βασίλειό του στον Μιθριδάτη Στ', βασιλέα του Πόντου, το 115 π.Χ. όταν κατέλαβε τη νότια Ρωσία.
Τένεδος

thumb|right|270px|Άποψη της Τενέδου, χαλκογραφία από το βιβλίο του Πιτόν ντε Τυρνεφόρ "Relation d'un voyage du Levant...", Παρίσι 1717, σχέδιο Ωντριέ

Η Τένεδος (στα Τουρκικά "Bozcaada") είναι νησί του Αιγαίου, που απέχει 52 μίλια από την είσοδο των στενών των Δαρδανελλίων και μόλις 3 μίλια δυτικά από την ακτή της Τρωάδας, που ανήκει στην Τουρκία και διοικητικά στη νομαρχία του Τσανάκκαλε. Έχει σχήμα κυκλικού τομέα με το τόξο του προς ανατολή. Έχει έκταση μόλις 32 τετραγωνικά χιλιόμετρα και πληθυσμό 2.500 κατοίκων, εκ των οποίων πλέον, μόνον οι 20-25 είναι Έλληνες. Γενικά η Τένεδος είναι χαμηλή, το μεγαλύτερο υψόμετρο έχει η κορυφή του Προφήτη Ηλία (του Αϊλιά) στα 205 μ. Οι μέγιστες διαστάσεις της είναι κατά διεύθυνση Δ.ΒΔ. - Α.ΝΑ. 6 μίλια και κατά Β-Ν 3 μίλια. Το δε ανάπτυγμα της ακτογραμμής της φθάνει τα 15 μίλια. Ακρωτήρια έχει τον Πουνέντη (δυτική άκρη) επί του οποίου υφίσταται φάρος, και άλλα μικρότερα πέριξ. Το έδαφός της είναι αρκετά εύφορο, η δε καλλιεργούμενη απ΄τους Έλληνες έκτασή της έφθανε τα 13.000 στρέμματα, κυρίως εύφοροι αμπελώνες, από τους οποίους και γινόταν εξαγωγή υπέροχου κρασιού.
Mega Channel

Το Mega Channel (ή απλώς MEGA) είναι ο πρώτος (χρονολογικά) ελληνικός ιδιωτικός τηλεοπτικός σταθμός πανελλαδικής εμβέλειας. Εξέπεμψε για πρώτη φορά στις 20 Νοεμβρίου 1989 υπό την ιδιοκτησία της "Τηλέτυπος Α.Ε. Τηλεοπτικών Προγραμμάτων" αλλά από τις 17 Φεβρουαρίου 2020 ανήκει στην "Alter Ego Επιχείρηση Μέσων Μαζικής Ενημέρωσης Α.Ε." του επιχειρηματία Βαγγέλη Μαρινάκη και έχει έδρα την Αθήνα, ενώ στεγάζεται σε διαφορετικές εγκαταστάσεις στην Καλλιθέα, μαζί με το One Channel, την ιστοσελίδα In.gr και τις εφημερίδες Το Βήμα και Τα Νέα.
A

Το γράμμα A είναι το πρώτο γράμμα του λατινικού αλφαβήτου.
Μουσική

Ως μουσική ορίζεται η τέχνη που βασίζεται στην οργάνωση ήχων και σκοπός της είναι η σύνθεση, εκτέλεση και ακρόαση/λήψη ενός έργου. Με τον όρο μουσική εννοείται επίσης και το σύνολο ήχων από το οποίο απαρτίζεται ένα μουσικό κομμάτι. Το Καθολικό Λεξικό της Οξφόρδης (Oxford Universal Dictionary) δίνει τον παρακάτω ορισμό: "«μία από τις καλές τέχνες που ασχολείται με το συνδυασμό ήχων με σκοπό την ομορφιά της μορφής και της έκφρασης της σκέψης ή συναισθήματος»."" Η παγκόσμια ημέρα μουσικής καθιερώθηκε το 1982 με πρωτοβουλία του τότε Γάλλου υπουργού πολιτισμού Τζακ Λανγκ και υπό την αιγίδα του δήμου του Παρισιού. Γιορτάζεται στις 21 Ιουνίου.

Γνωστή και ως Απολλώνια Τέχνη, η μουσική παίρνει το όνομά της από τις εννέα Μούσες της αρχαίας ελληνικής μυθολογίας. Καθ' αυτή την έννοια, η μουσική διέφερε σημασιολογικά της σημερινής χρήσης του όρου, και περιελάβανε το σύνολο των τεχνών που βρίσκονταν υπό την προστασία των Μουσών. Στην Αρχαία Ελλάδα, ο όρος μουσική εννοούσε την Ποίηση, το Μέλος και τον Χορό ως μια αδιάσπαστη ενότητα τεχνών η οποία καλλιεργήθηκε ιδιαίτερα στο Θέατρο, ενώ τη θεωρία της Μουσικής εξέφραζε ο κλάδος της Αρμονικής. Ο διαχωρισμός αυτός υιοθετήθηκε και αναπτύχθηκε από τον δυτικοευρωπαϊκό πολιτισμό. Έτσι σήμερα μπορούμε να πούμε ότι η μουσική ως "τέχνη", έρχεται να καλύψει την ανάγκη του ανθρώπου να εκφράσει με τους ήχους, τις σκέψεις, τα συναισθήματα και τις ψυχικές του καταστάσεις. 

Τόσο ο ορισμός της μουσικής, όσο και σχετικά με τη μουσική θέματα όπως η εκτέλεση, η σύνθεση και η σπουδαιότητά της, διαφέρουν από πολιτισμό σε πολιτισμό και ανάλογα με το κοινωνικό πλαίσιο. Η ερώτηση 'τι είναι μουσική;' έχει γίνει θέμα συζητήσεων - μεταξύ λογίων και μη -, έχει δεχτεί πληθώρα απαντήσεων, όμως καμία δεν ερμηνεύει το φαινόμενο της εν λόγω τέχνης σε καθολικό, διαπολιτισμικό επίπεδο. Μεταξύ άλλων, λεξικοί ορισμοί ορίζουν τη μουσική ως 'τέχνη και επιστήμη των ήχων' ενώ το Βρετανικό Λεξικό της Οξφόρδης εξηγεί πως πρόκειται για "μια από τις καλές τέχνες που ασχολείται με το συνδυασμό ήχων με σκοπό την ομορφιά ως προς τη φόρμα και την έκφραση των σκέψεων και συναισθημάτων." Ένας συχνόχρηστος ορισμός προέρχεται από τον μουσικοσυνθέτη Έντγκαρ Βαρές (Edgar Varese), ο οποίος χαρακτηρίζει τη μουσική ως 'οργανωμένο ήχο'. Ωστόσο, ο Αμερικανός εθνομουσικολόγος Μπρούνο Νετλ αναφέρει πως "πολύ λίγοι λαοί έχουν έννοιες αντίστοιχες με αυτή της Ευρωπαϊκής 'μουσικής'.
F

Το γράμμα F είναι γράμμα του λατινικού αλφαβήτου, που προέρχεται από το ελληνικό γράμμα Ϝ.
Φυσική

285px|thumb|Διάφορα παραδείγματα από φυσικά φαινόμενα
Η φυσική είναι η επιστήμη που ασχολείται με τη μελέτη της ύλης, της κίνησής της μέσα στον χώρο και στον χρόνο, μαζί με τις σχετικές ποσότητες, όπως η ενέργεια και η δύναμη. Σύμφωνα με έναν ευρύτερο ορισμό, η Φυσική είναι η γενική ανάλυση της φύσης, που συνδέεται με τη προσπάθεια για κατανόηση της συμπεριφοράς του σύμπαντος.

Η φυσική είναι μια από τις παλαιότερες ακαδημαϊκές ενασχολήσεις, ίσως και η παλαιότερη, στον βαθμό που περιλαμβάνει και την αστρονομία. Τουλάχιστον τις τελευταίες δυο χιλιετίες, η φυσική αποτέλεσε το ένα τμήμα της φυσικής φιλοσοφίας, μαζί με τη χημεία, κάποιους κλάδους των μαθηματικών και τη βιολογία. Αλλά κατά τη διάρκεια της Επιστημονικής Επανάστασης του 16ου αιώνα, οι φυσικές επιστήμες αναδείχθηκαν από μόνες τους ως ξεχωριστά ερευνητικά προγράμματα. Η Φυσική διασταυρώνεται με πολλούς διεπιστημονικούς τομείς έρευνας, όπως η Βιοφυσική, η Φυσικοχημεία και η Κβαντική χημεία, και επιπλέον τα όρια της Φυσικής δεν είναι αυστηρά καθορισμένα. Νέες ιδέες στη Φυσική συχνά εξηγούν θεμελιώδεις μηχανισμούς σε άλλες επιστήμες, ενώ ανοίγουν νέες λεωφόρους για την έρευνα σε τομείς των Μαθηματικών και της Φιλοσοφίας.

Η Φυσική επιπλέον συνεισφέρει σημαντικά στην ανάπτυξη νέων τεχνολογιών που προκύπτουν από θεωρητικές καινοτομίες.
Για παράδειγμα, τα βήματα που έγιναν στην κατανόηση του Ηλεκτρομαγνητισμού ή της Πυρηνικής Φυσικής οδήγησαν άμεσα στην ανάπτυξη νέων προϊόντων που έχουν μεταβάλει δραματικά (θετικά και αρνητικά) τη σύγχρονη κοινωνία, ακόμη και σε σύγκριση με τις λίγο παλαιότερες, όπως π.χ. η τηλεόραση, οι ηλεκτρονικοί υπολογιστές, οι οικιακές συσκευές, αλλά και τα πυρηνικά όπλα. Η ανάπτυξη της θερμοδυναμικής έπαιξε μεγάλο ρόλο στη βιομηχανοποίηση. Επιπλέον, η εξέλιξη της μηχανικής ενέπνευσε την ανάπτυξη της υπολογιστικής.
K

:"Ως συντομογραφία το K μπορεί να σημαίνει το κάλιο.

Το γράμμα K είναι γράμμα του λατινικού αλφαβήτου. που προέρχεται από το ελληνικό γράμμα Κ. Στο φωνητικό αλφάβητο NATO το "K" λέγεται "Kilo".
Αλβανία

Η Αλβανία (αλβανικά: Shqipëria), γνωστή επισήμως ως Δημοκρατία της Αλβανίας (αλβανικά: "Republika e Shqipërisë" ) είναι βαλκανική χώρα της ΝΑ Ευρώπης. Συνορεύει βόρεια και βορειοδυτικά με το Μαυροβούνιο, βορειοανατολικά με το Κοσσυφοπέδιο, ανατολικά με τη Βόρεια Μακεδονία και νότια με την Ελλάδα. Βρέχεται από την Αδριατική θάλασσα δυτικά, και το Ιόνιο πέλαγος νοτιοδυτικά. Απέχει λιγότερο από 72 χλμ. από την Ιταλία μέσω του Πορθμού του Οτράντο που συνδέει την Αδριατική με το Ιόνιο Πέλαγος.

Η Αλβανία είναι μέλος του ΟΗΕ, του ΝΑΤΟ, του Οργανισμού για την Ασφάλεια και τη Συνεργασία στην Ευρώπη, του Συμβουλίου της Ευρώπης, του Παγκοσμίου Οργανισμού Εμπορίου, του Οργανισμού Ισλαμικής Διάσκεψης και είναι ένα από τα ιδρυτικά μέλη της Ένωσης για τη Μεσόγειο. Η Αλβανία είναι υποψήφια προς ένταξη χώρα στην Ευρωπαϊκή Ένωση. Η χώρα έκανε επίσημη αίτηση για ένταξη στην ΕΕ στις 28 Απριλίου 2009 και έλαβε καθεστώς επίσημης υποψήφιας στις 24 Ιουνίου 2014.

Η σημερινή επικράτεια της Αλβανίας ήταν σε πολλές φάσεις της ιστορίας μέρος των ρωμαϊκών επαρχιών της Δαλματίας (νότιο Ιλλυρικό), της Μακεδονίας (συγκεκριμένα της Νέας Ηπείρου) και της Μοισίας. Το σημερινό κράτος έγινε ανεξάρτητο μετά τη κατάρρευση της Οθωμανικής Αυτοκρατορίας στην Ευρώπη, μετά τους Βαλκανικούς Πολέμους. Η Αλβανία ανακήρυξε ανεξαρτησία στις 28 Νοεμβρίου 1912 (αναγνωρίστηκε το 1913) και πρώτος κυβερνήτης της ήταν ο Ισμαήλ Κεμάλι (Ismail Qemali). Πέρασε μέσα από πολιτικά καθεστώτα Πριγκιπάτου, Δημοκρατίας και Βασιλείου μέχρι την εισβολή των Ιταλών το 1939, όποτε έγινε και προτεκτοράτο. Το 1944 έγινε Λαϊκή Σοσιαλιστική Δημοκρατία υπό τον Ενβέρ Χότζα και το Εργατικό Κόμμα (PPSH).

Εθνικός ήρωας της Αλβανίας είναι ο Σκεντέρμπεης (Skendërbej), γνωστός και ως Γεώργιος Καστριώτης (Gjergj Kastrioti).

Η Αλβανία είναι Προεδρευόμενη Κοινοβουλευτική Δημοκρατία με μεταβατική οικονομία. Οι μεταρρυθμίσεις ελεύθερης αγοράς έχουν ανοίξει τη χώρα σε διεθνείς επενδύσεις, κυρίως στον τομέα της ενέργειας και των υποδομών μεταφοράς.
Χημεία

thumb|300px|right|Χημεία είναι η επιστήμη της ατομικής ύλης (από την οποία αποτελούνται τα χημικά στοιχεία), των ιδιοτήτων, της δομής, της σύνθεσης και των μεταβολών αυτής κατά τη διάρκεια επιδράσεων και χημικών αντιδράσεων.
Κατά τη διάρκεια των χημικών αντιδράσεων, δεσμοί μεταξύ των ατόμων διασπώνται και δημιουργούνται, καταλήγοντας στην παραγωγή νέων ουσιών με διαφορετικές ιδιότητες από τις αρχικές. Σε [[υψικάμινος|υψικάμινο]], to [[οξείδιο του σιδήρου]] αντιδρά με το [[μονοξείδιο του άνθρακα]] και παράγει [[σίδηρος|μεταλλικό σίδηρο]] και [[διοξείδιο του άνθρακα]].
Η Χημεία ("αγγλ." Chemistry) είναι θεμελιώδης, κεντρική επιστήμη, από τις Φυσικές επιστήμες, η οποία ερευνά και μελετά τα χημικά στοιχεία και τις χημικές ενώσεις που αποτελούνται από άτομα, μόρια και ιόντα, επίσης τη σύνθεση, τη δομή, τις ιδιότητες, και τη συμπεριφορά τους, καθώς και τις αλλαγές που υφίστανται κατά τη διάρκεια χημικών αντιδράσεων με άλλες ουσίες.

Στο πεδίο του γνωστικού αντικειμένου της, η χημεία κατέχει μια ενδιάμεση θέση μεταξύ της φυσικής και της βιολογίας. Ονομάζεται, ορισμένες φορές, ως κεντρική επιστήμη, επειδή παρέχει τη βάση για την κατανόηση τόσο των βασικών, όσο και των εφαρμοσμένων επιστημονικών πεδίων, σε θεμελιώδες επίπεδο. 

Επί παραδείγματι, η χημεία επεξηγεί πτυχές της φυσιολογίας και βιοχημείας των φυτών (βοτανική), το σχηματισμό πυριγενών πετρωμάτων (γεωλογία), τον τρόπο σχηματισμού του ατμοσφαιρικού όζοντος και την παραγωγή περιβαλλοντικών ρύπων (οικολογία), τις ιδιότητες του εδάφους λ.χ. στη Σελήνη (κοσμοχημεία), το πως τα φάρμακα λειτουργούν (φαρμακολογία), και το πως συλλέγονται αποδεικτικά στοιχεία DNA λ.χ. σε μια σκηνή εγκλήματος (εγκληματολογία).

Η χημεία μελετά σε βάθος θέματα σχετικά με τα άτομα και τα μόρια και πως αυτά αλληλεπιδρούν μέσω χημικών δεσμών για να σχηματίσουν νέες χημικές ενώσεις. Στη χημεία, υπάρχουν δύο τύποι χημικών δεσμών: 
* Πρωτογενείς χημικοί δεσμοί, π.χ. ομοιοπολικοί δεσμοί, στους οποίους τα άτομα μοιράζονται ένα ή περισσότερα ηλεκτρόνια, ιοντικοί δεσμοί, στους οποίους ένα άτομο δωρίζει ένα ή περισσότερα ηλεκτρόνια σε ένα άλλο άτομο για την παραγωγή ιόντων (κατιόντα και ανιόντα) και μεταλλικοί δεσμοί.
* Δευτερογενείς χημικοί δεσμοί, π.χ. δεσμοί υδρογόνου, δεσμοί Van der Waals, αλληλεπίδραση ιόντων-ιόντων, αλληλεπίδραση ιόντων-διπόλων, κ.ά.
D

To γράμμα D είναι το τέταρτο γράμμα του λατινικού αλφαβήτου, που προέρχεται από το ελληνικό γράμμα Δ. Στο ΝΑΤΟικό φωνητικό αλφάβητο το "D" λέγεται "delta".
G

Το γράμμα G είναι γράμμα του λατινικού αλφαβήτου. που προέρχεται από το ελληνικό γράμμα Γ. Στο Φωνητικό αλφάβητο NATO το "G" λέγεται "Golf".
H

Το γράμμα H είναι γράμμα του λατινικού αλφαβήτου, που προέρχεται από το ελληνικό γράμμα Η.
Βιολογία

Η βιολογία είναι η φυσική επιστήμη που μελετά τη ζωή και τους ζωντανούς οργανισμούς, δηλαδή τις φυσικές δομές, χημικές διεργασίες, μοριακές αλληλεπιδράσεις, φυσιολογικούς μηχανισμούς, την ανάπτυξη και την εξέλιξη. H Βιολογία αναγνωρίζει το κύτταρο ως δομική μονάδα της ζωής, τα γονίδια ως βασικούς φορείς της κληρονομικότητας και την εξέλιξη ως μηχανισμό που επηρεάζει την δημιουργία και εξαφάνιση των ειδών. Οι ζωντανοί οργανισμοί είναι ανοικτά συστήματα που καταναλώνουν ενέργεια για να ζήσουν και περιορίζουν την εντροπία του περιβάλλοντος για να εξασφαλίσουν ομοιόσταση σε ένα σταθερό περιβάλλον. Η διεθνής σήμερα ονομασία της, ως όρος, είναι ελληνογενής και προέρχεται από τις ελληνικές λέξεις "βίος" (= ζωή) + "λογία" (= διήγηση, έρευνα, ερμηνεία). Πρώτος που χρησιμοποίησε αυτόν τον όρο ήταν ο Γερμανός φυσιοδίφης Γκότφριντ Ράινχολντ στο ομώνυμο έργο του Biologie το 1802. Στη σύγχρονη ελληνική γραμματεία πρωτοαναφέρθηκε από τον Δημήτριο Μαυροκορδάτο το 1836.

Οι κλάδοι της βιολογίας ορίζονται από τις ερευνητικές μεθόδους που χρησιμοποιήθηκαν και το είδος του συστήματος που μελετήθηκε: η θεωρητική βιολογία χρησιμοποιεί μαθηματικές μεθόδους για να διατυπώσει ποσοτικά πρότυπα, ενώ η πειραματική βιολογία διεξάγει πειραματικές δοκιμασίες για να εξετάσει την εγκυρότητα των προτεινόμενων θεωριών και να διερευνήσει τους υποκείμενους μηχανισμούς της ζωής όπως εμφανίστηκε και εξελίχθηκε από άβια ύλη προ 4 δισεκατομμυρίων χρόνων μέσω σταδιακής αύξησης στην πολυπλοκότητα του συστήματος.
I

:"Ως συντομογραφία το I μπορεί να σημαίνει την Ιταλία."

Το γράμμα I είναι το ένατο γράμμα του λατινικού αλφαβήτου. που προέρχεται από το ελληνικό γράμμα Ι. Στο Φωνητικό αλφάβητο NATO το "I" λέγεται "India".
Άλμπερτ Αϊνστάιν

Ο Άλμπερτ Αϊνστάιν (γερμανική γλώσσα: "Albert Einstein", ορθός τονισμός Άινσταϊν, Ουλμ, 14 Μαρτίου 1879 – Πρίνστον, 18 Απριλίου 1955) ήταν Γερμανός φυσικός εβραϊκής καταγωγής, ο οποίος βραβεύτηκε με το Νόμπελ Φυσικής το 1921 για τις υπηρεσίες του στην θεωρητική φυσική. Είναι ο θεμελιωτής της Θεωρίας της Σχετικότητας και από πολλούς θεωρείται ο σημαντικότερος επιστήμονας του 20ού αιώνα και ένας απ'τους μεγαλύτερους όλων των εποχών. Εξέδωσε πάνω από 300 επιστημονικές δημοσιεύσεις, καθώς και 151 συγγράμματα για το ευρύ κοινό.

Είναι πιο γνωστός στο ευρύ κοινό ιδιαίτερα για τον τύπο του E=mc² που αναφέρεται από πολλούς ως «η πιο διάσημη εξίσωση στη φυσική».

Η επίδραση των ανακαλύψεων του Αϊνστάιν σχετικά με την φύση του χώρου και του χρόνου, εξακολουθεί να αποτελεί κεντρικό αντικείμενο της επιστημονικής έρευνας σε φυσική, κοσμολογία, και μαθηματικά, ενώ το επώνυμο του χρησιμοποιείται συχνά ως χαρακτηρισμός για να δηλώσει πως κάποιος έχει υψηλή ευφυΐα.
L

Το γράμμα L είναι γράμμα του λατινικού αλφαβήτου. που προέρχεται από το ελληνικό γράμμα Λ. Στο ΝΑΤΟικό φωνητικό αλφάβητο το "L" λέγεται "Lima". Αντιστοιχεί με το γράμμα Л, л στο κυριλλικό αλφάβητο.
J

Το γράμμα J είναι γράμμα του λατινικού αλφαβήτου, που προέρχεται από το ελληνικό γράμμα Ι. Στο φωνητικό αλφάβητο NATO το "J" λέγεται "Juliett".
M

Το γράμμα M είναι γράμμα του λατινικού αλφαβήτου, που προέρχεται από το ελληνικό γράμμα Μ. Στο φωνητικό αλφάβητο NATO το "M" λέγεται "Mike".
Δράμα (ακταιωρός)

Δράμα (ακταιωρός) - Α/Κ 341 
Ακταιωρός (ML) τύπου FAIRMILE ‘B’.
Κατασκευάστηκε στα ναυπηγεία ‘Fairmile Marine Co Ltd. Gobham, Surrey’. Παρελήφθη από το Βρετανικό Ναυτικό στις 24 Ιουλίου 1945 στον Φαληριακό όρμο. Μία από τις 15 ακταιωρούς (ML) τύπου FAIRMILE ‘B’. Εκτόπισμα : 65ΤΝ – Διαστάσεις : 112Χ18Χ9 Πόδια – Ιπποδ. : 1200HP – διπλέλικο – Ταχύτητα : 18 κόμβους (καύσιμο βενζίνη) – Οπλισμός : 1 πυροβόλο 40 χιλιοστών, 2 πυροβόλα 20 χιλιοστών, 4 πυροβόλα.

Ιδίου τύπου πλοία: Δολιανά, Τήλος, Κως ΙΙΙ, Κάσος ΙΙ, Καστελόριζο, Δομοκός, Δράμα, Κάρπαθος Ι, ‘Δοξάτο’, 'Ελεύθερον’, ‘Χάλκη Ι’, 'Καρπενήσι’, ‘ΤΣΑΤΑΛΤΖΑ’, ‘Καλαμπάκα’και ‘Νίσυρος ΙΙ'

Από τα σκάφη αυτά τα :΄'Τήλος’, ‘Κως ΙΙΙ’, ‘Κάσος ΙΙ', ’Δολιανά’, , ‘Δομοκός’, ‘Καστελόριζο’και ‘Κάρπαθος Ι’, επεστράφησαν κατά τα έτη 1951-1952. Τα : ‘Δοξάτο’, 'Ελεύθερον’, ‘Χάλκη Ι’, 'Καρπενήσι’ και ‘ΤΣΑΤΑΛΤΖΑ’ επεστράφησαν κατά τα έτη 1959-1960. Τα : ‘Καλαμπάκα’και ‘Νίσυρος ΙΙ'
επεστράφησαν το 1964.

Επεστράφη το 1959.
O

:"Ως συντομογραφία το O μπορεί να σημαίνει το οξυγόνο.

Το γράμμα O είναι γράμμα του λατινικού αλφαβήτου που προέρχεται από το ελληνικό γράμμα Ο. Στο φωνητικό αλφάβητο NATO το "O" λέγεται "Oscar". Στην ελληνική γλώσσα το Ο διαβάζεται σαν Όμικρον.
Al Jazeera

Al Jazeera (αραβικά: الجزيرة , «"το νησί"» ή «"η (αραβική) χερσόνησος"») ονομάζεται το πρώτο αραβικό κανάλι δορυφορικής τηλεόρασης. Το στούντιό του βρίσκεται στην Ντόχα του Κατάρ.

Το όνομα «Αλ Τζαζίρα» είναι το αρχαιότερο στην αραβική γλώσσα όνομα για τη Μεσοποταμία, γι' αυτό και επιλέχθηκε τόσο κατά τόπο όσο και κατά κύριο αντικείμενο ειδησεογραφίας.

Η πρώτη του εκπομπή έγινε τον Νοέμβριο του 1996. Τα προγράμματά του είναι κυρίως παγκόσμιες ειδήσεις, ιστορικές διεθνείς αναφορές σε γεγονότα και πρόσωπα (κυρίως του Αραβικού κόσμου) με ελάχιστες διαφημίσεις. Από το καλοκαίρι του 2006 εκπέμπει και στην αγγλική καλύπτοντας όλο τον Ευρωπαϊκό χώρο.

Ως έμβλημα του σταθμού είναι η φράση "Η γνώμη και η άλλη γνώμη". Στα θύματα των τελευταίων πολέμων του Ιράκ περιλαμβάνονται και δημοσιογράφοι του "Αλ Τζαζίρα".
CNN

To CNN ("Cable News Network", "Καλωδιακό Ειδησεογραφικό Δίκτυο") είναι ένα αμερικανικό καλωδιακό και δορυφορικό ενημερωτικό τηλεοπτικό δίκτυο που ανήκει στην "Turner Broadcasting System", τμήμα της "Warner Media". To CNN ιδρύθηκε το 1980 από τον Αμερικανό ιδιοκτήτη μέσων μαζικής ενημέρωσης Τεντ Τέρνερ ως 24ωρο ειδησεογραφικό τηλεοπτικό κανάλι. Από το ξεκίνημά του, ήταν το πρώτο που παρείχε 24ωρη ειδησεογραφική κάλυψη στις ΗΠΑ.

Μολονότι το "CNN" έχει πολυάριθμα θεματικά κανάλια, το συγκεκριμένο μεταδίδεται κυρίως, από το κτήριο της "Time Warner Center" στη Νέα Υόρκη και από τα στούντιο του στην Ουάσινγκτον και το Λος Άντζελες, ενώ η έδρα του, στο κτήριο του "CNN Center" στην Ατλάντα, στεγάζει τα στούντιο των ειδήσεων και των εκπομπών που μεταδίδονται τα Σαββατοκύριακα. Στις ΗΠΑ το κανάλι αναφέρεται ως "CNN / US" (ή "CNN Domestic") για να ξεχωρίσει από το ομότιτλο διεθνές τηλεοπτικό κανάλι "CNN International" που μεταδίδεται παγκοσμίως.

Από τον Αύγουστο του 2010, το "CNN" είναι διαθέσιμο σε περισσότερα από 100 εκατομμύρια νοικοκυριά στις ΗΠΑ, ενώ η κάλυψή του επεκτείνεται σε πάνω από 890.000 αμερικάνικα δωμάτια ξενοδοχείων. Παράλληλα, το σήμα του μεταδίδεται σε πολλούς καλωδιακούς και δορυφορικούς τηλεοπτικούς παρόχους, στον Καναδά.

Από τον Ιούλιο του 2015, το CNN είναι επίσης διαθέσιμο σε περίπου 96.374.000 νοικοκυριά (82.8% των νοικοκυριών με τουλάχιστον μία τηλεόραση) στις Ηνωμένες Πολιτείες ενώ σε παγκόσμιο επίπεδο, το πρόγραμμά του μεταδίδεται μέσω του ομότιτλου "CNN International" το οποίο εκπέμπει σε περισσότερες από 212 χώρες στην υφήλιο.
Ύψιλον

Το γράμμα ύψιλον (κεφαλαίο Υ, πεζό υ) είναι το εικοστό γράμμα του ελληνικού αλφαβήτου.

Στο ελληνικό σύστημα αρίθμησης έχει αριθμητική αξία υ´ = 400

Ως γράμμα χρησιμοποιήθηκε και για τον ρόλο του δίγαμμα (Ϝ, ϝ) το οποίο είναι ημίφωνο και όχι φωνήεν αλλά απαρχαιώθηκε ήδη από την αρχαιότητα. Στη νέα ελληνική έχει αυτόν τον ρόλο αποκλειστικά όταν βρίσκεται μετά από τα α, ε, η (και εφόσον δεν έχει διαλυτικά).

Στην αρχαία ελληνική κάθε λέξη που ξεκινούσε από ύψιλον γράφεται σήμερα με δασεία, εκτός από την Αιολική διάλεκτο όπου γράφεται με ψιλή (Herbert W. Smyth "Greek Grammar", 1956, σελ. 10): «Τὸν δὲ κέρναντα τὸ χρύσιον ὐπόδικον» (το παράδειγμα από πέτρα του 4ου π.Χ. αιώνα στη Λέσβο, δίνει ο Jean Humbert "Histoire de la langue grecque", 1972, σελ. 51).

Σχετίζεται άμεσα ή έμμεσα με τα γράμματα U, u, v, v, w, w, Y, y άλλων αλφαβήτων.

Το όνομα "Ύψιλον" μπορεί επίσης να αναφέρεται στην ομώνυμη ελληνική σειρά κόμικς Ύψιλον (κόμικς).

* αυ = (ως αυτόνομη λέξη και ως πρώτο συνθετικό πριν από "κ", "π", "τ", "χ", "φ", "θ", "σ", "ξ", "ψ"), (ως πρώτο συνθετικό πριν από "β", "γ", "δ", "ζ", "λ", "μ", "ν", "ρ" και φωνήεντα)
* ευ = (ως αυτόνομη λέξη και ως πρώτο συνθετικό πριν από "κ", "π", "τ", "χ", "φ", "θ", "σ", "ξ", "ψ"), (ως πρώτο συνθετικό πριν από "β", "γ", "δ", "ζ", "λ", "μ", "ν", "ρ" και φωνήεντα)
Εσπεράντο

Η Εσπεράντο είναι η πλέον διαδεδομένη Διεθνής τεχνητή γλώσσα που κατασκευάστηκε το 1887 από τον πολωνοεβραίο γιατρό Λουδοβίκο Λάζαρο Ζάμενχοφ, (τον λεγόμενο Δόκτορα Εσπεράντο - εξ ου και το όνομα) από στοιχεία Ευρωπαϊκών γλωσσών. Σχεδιάστηκε με τρόπο τέτοιο ώστε να είναι εύκολη στην εκμάθηση από τους Ευρωπαίους ώστε να διευκολύνει την ενδοευρωπαϊκή επικοινωνία. Παρ' ότι δεν έχει αναγνωριστεί από διεθνείς οργανισμούς, χρησιμοποιείται στο εμπόριο, την αλληλογραφία, τις πολιτιστικές ανταλλαγές, τα συνέδρια, την λογοτεχνία, στην τηλεόραση και σε ραδιοφωνικές εκπομπές.

Η Εσπεράντο είχε μια συνεχόμενη χρήση από μια κοινότητα που υπολογίζεται μεταξύ 100.000 και 2 εκατομμυρίων ομιλητών για παραπάνω από έναν αιώνα, και κατά προσέγγιση χιλίων ανθρώπων που την έχουν ως μητρική γλώσσα. Αν και καμία χώρα δεν την έχει υιοθετήσει ως επίσημη γλώσσα. Τουλάχιστον μία μεγάλη μηχανή αναζήτησης, η Google, προσφέρει αναζήτηση για σχετικές ιστοσελίδες μέσω μιας πύλης στα Εσπεράντο. Η Βικιπαίδεια στα Εσπεράντο περιείχε πάνω από 280.500 λήμματα τον Μάιο 2020.

Υπάρχουν τεκμηριωμένα στοιχεία ότι μαθαίνοντας κάποιος την Εσπεράντο μπορεί να του προσφέρει μια καλή βάση για την εκμάθηση γλωσσών γενικότερα. Η Εσπεράντο είναι επίσης γλώσσα διδασκαλίας σε ένα πανεπιστήμιο, την "Διεθνή Ακαδημία Επιστημών στο Σαν Μαρίνο".

Το όνομά της στην ίδια την γλώσσα είναι: Εσπεράντο = "Internacia Lingvo" (Ιν'τερνατσία Λίγγβο - Διεθνής Γλώσσα)"."
Q

Το γράμμα Q είναι γράμμα του λατινικού αλφαβήτου. Στο Φωνητικό αλφάβητο NATO το "Q" λέγεται "Quebec". Βασίζεται στο ελληνικό γράμμα κόππα.
T

Το γράμμα T (t) είναι γράμμα του λατινικού αλφαβήτου, που προέρχεται από το ελληνικό γράμμα Ταύ. Στο φωνητικό αλφάβητο NATO το "T" λέγεται "Tango".
R

Το γράμμα R είναι γράμμα τOY λατινικού αλφαβήτου, που προέρχεται από το ελληνικό γράμμα Ρ. Στο φωνητικό αλφάβητο NATO το "R" λέγεται "Romeo". Στην αγγλική γλώσσα προφέρεται αρ.
U

Το γράμμα U, u είναι γράμμα του λατινικού αλφαβήτου, που προέρχεται από το ελληνικό γράμμα Υ. Στο φωνητικό αλφάβητο NATO το "U" λέγεται "Uniform" και προφέρεται γιου.
X

Το γράμμα X είναι γράμμα του λατινικού αλφαβήτου, που προέρχεται από το ελληνικό γράμμα Χ.

:ar:
:el: ξι (Ξ ξ)
:he:
:hi:
:hy:
:ik:
:ka:
:ko:
:ml:
:mn:
:ta:
:th:
V

:"Σαν συντομογραφία το V μπορεί να σημαίνει το βανάδιο ή το Volt."

Το γράμμα V είναι γράμμα του λατινικού αλφαβήτου που προέρχεται από το ελληνικό γράμμα Υ. Στο φωνητικό αλφάβητο NATO το "V" λέγεται "Victor".
W

:"Ως συντομογραφία το W μπορεί να σημαίνει το βολφράμιο. "

Το γράμμα W είναι γράμμα του λατινικού αλφαβήτου που προέρχεται από το ελληνικό γράμμα Υ. Στο φωνητικό αλφάβητο NATO το "W" λέγεται "Whiskey".
Y

Το γράμμα Y είναι το εικοστό πέμπτο γράμμα του λατινικού αλφαβήτου (προφέρεται γουάι). Στο ΝΑΤΟϊκό φωνητικό αλφάβητο το "Y" λέγεται "yankee". Προέρχεται από το ελληνικό γράμμα Υ και προστέθηκε στο λατινικό αλφάβητο την εποχή του Σύλλα για να διευκολύνει τη γραφή και προφορά ελληνικών λέξεων που περιείχαν το γράμμα «Υ».
Z

Το γράμμα Z είναι γράμμα του λατινικού αλφαβήτου, που προέρχεται από το ελληνικό γράμμα Ζ. Στο ΝΑΤΟικό φωνητικό αλφάβητο το "Z" λέγεται "zulu".
Αργεντινή

Η Αργεντινή ("Argentina"), επίσημα Αργεντινή Δημοκρατία, είναι χώρα της Νότιας Αμερικής. 

Βρίσκεται μεταξύ των Άνδεων και του νότιου Ατλαντικού Ωκεανού. Είναι η δεύτερη σε έκταση χώρα της Λατινικής Αμερικής μετά τη Βραζιλία. Συνορεύει με τις Ουρουγουάη, Βραζιλία, Παραγουάη, Βολιβία και Χιλή. Πήρε την ονομασία της από το «αργέντουμ» (άργυρος), το πολύτιμο μέταλλο το οποίο προμηθεύονταν οι πρώτες ευρωπαϊκές αποικίες από την περιοχή. Πρωτεύουσα είναι το Μπουένος Άιρες, το οποίο βρίσκεται στο ανατολικό τμήμα της χώρας και είναι ένα από τα μεγαλύτερα λιμάνια του Ατλαντικού Ωκεανού. Άλλες σημαντικές πόλεις είναι οι Σάντα Φε και Ροσάριο στο κεντρικό τμήμα της χώρας, Τουκουμάν στο βόρειο και Ρίο Γκράντε στο νότιο.
Sony

Η Sony (πλήρες όνομα: "Sony Corporation", (, Sonī Kabushiki Gaisha, Σόνιι Καμπούσικι-Γκάισ'α) είναι ένας παγκόσμιος όμιλος επιχειρήσεων που ιδρύθηκε στις 7 Μαΐου 1946 από τους Μασάρου Ιμπούκα και Ακίο Μορίτα με έδρα το Τόκυο. Η εταιρία της Sony είναι η μητρική εταιρεία του ομίλου Sony και συμμετέχει στην επιχείρηση μέσω έξι λειτουργούντων τμημάτων της - ηλεκτρονική, μουσική, παιχνίδια, εικόνες, οικονομικές υπηρεσίες και άλλα. Σαν κατασκευαστής ημιαγωγών, η Sony είναι παγκοσμίως μεταξύ των 20 μεγαλύτερων πωλητών ημιαγωγών.Στην Ελλάδα η Sony δραστηριοποιείται από το 1992.

Είναι και επιχειρηματική μονάδα ηλεκτρονικών ειδών και δραστηριοποιείται στις τέσσερις λειτουργικές συνιστώσες της: ηλεκτρονικά (προϊόντα AV, πληροφορικής και επικοινωνιών, ημιαγωγοί, βιντεοπαιχνίδια, υπηρεσίες δικτύου και ιατρικές επιχειρήσεις), κινηματογραφικές ταινίες και τηλεοπτικές εκπομπές, μουσική (δισκογραφικές και μουσικές εκδόσεις) και χρηματοπιστωτικές υπηρεσίες (τραπεζικές και ασφαλιστικές). Αυτά κάνουν τη Sony μία από τις πιο ολοκληρωμένες εταιρείες ψυχαγωγίας στον κόσμο. Η ομάδα αποτελείται από τις Sony Corporation, Sony Pictures, Sony Mobile, Sony Interactive Entertainment, Sony Music, Sony Financial Holdings και άλλα.

Η Sony είναι από τους ηγέτες των ημιαγωγών πωλήσεων και από το 2016, ο πέμπτος μεγαλύτερος κατασκευαστής τηλεόρασης στον κόσμο μετά τις Samsung Electronics, LG Electronics, TCL και Hisense.

Το σημερινό σύνθημα της εταιρείας είναι "Be Moved". Τα προηγούμενα συνθήματά τους ήταν το "One and Only" (1980-1982), "είναι μια Sony" (1982-2002), "όπως καμία αλλή" (2005-2009) και "make.believe" (2009-2014).

Η Sony έχει μια στενή σχέση με την Sumitomo Mitsui Financial Group (SMFG) keiretsu, διάδοχο του Mitsui keiretsu.